12. január 2021

KeyModel Ultra: Stomatologické modelovanie novej generácie

**Keystone a Henkel prichádzajú s novou živicou na 3D modelovanie v stomatológii**

Düsseldorf (Nemecko) a Gibbstown (New Jersey, USA) – V rámci prebiehajúcej spolupráce zameranej na praktické riešenia v oblasti 3D tlače v stomatológii vyvinuli spoločnosti Keystone Industries (Keystone) a Henkel produkt s názvom KeyModel Ultra. Táto nová generácia živice otvára nové možnosti vo sfére dentálneho 3D modelovania z hľadiska presnosti, detailnosti aj rýchlosti. Chemické zloženie novej živice nahráva bleskovej tlači a rýchlemu tuhnutiu a navyše znižuje pravdepodobnosť odlupovania vrstiev, čo v konečnom dôsledku predstavuje zvýšenú presnosť tlače.

V prípade KeyModel Ultra nie sú pre tepelne tvarované dentálne alignery alebo iné produkty potrebné žiadne uvoľňovacie činidlá. Vďaka detailne spracovanému materiálu tepelne tvarované strojčeky perfektne sadnú a navyše sa v prípade potreby dajú následne aj prispôsobiť bez akýchkoľvek prasklín či úlomkov. Živice KeyModel Ultra sú dostupné v slonovinovej a svetlo šedej farbe.

*„Spolupráca medzi tímami zo spoločností Henkel a Keystone vytvára priestor pre vývoj inovatívneho modelovacieho materiálu s unikátnymi vlastnosťami. KeyModel Ultra sa dá nielen tlačiť rýchlejšie ako iné materiály, ale aj povrch 3D modelu je vo finále hladší,“* vysvetľuje Doug Statham, ktorý pracuje v spoločnosti Keystone ako Senior Director na oddelení Digitálnych materiálov. *„Keďže je modelovanie priehľadných strojčekov pomocou 3D tlače v zubárstve maximálnou prioritou, naše tímy vyvinuli materiál, ktorý obsahuje uvoľňovacie činidlo, vďaka ktorému sa vákuovo tvarované zubné strojčeky uvoľňujú ľahšie ako iné materiály a celý proces sa zjednodušuje. Okrem toho Keystone a Henkel dodávajú tento materiál za nižšiu cenu v porovnaní s inými modelovacími materiálmi dostupnými na trhu, čo je nepochybne výhodou pre koncových používateľov.“*

*„Z našej spolupráce so spoločnosťou Keystone na novom produkte KeyModel Ultra v oblasti stomatológie máme veľkú radosť,“* hovorí Ken Kisner, ktorý pracuje v spoločnosti Henkel ako vedúci tímu Inovácií v 3D tlači. *„Spojenie vysokého potenciálu, ktorý má spoločnosť Henkel na poli rýchlych inovácií, a výrobných kapacít a trhového know-how, ktorými disponuje spoločnosť Keystone, bolo zárukou ďalšej výnimočnej technológie – novej generácie modelovacích živíc, ktoré v sebe spájajú rýchlosť a presnosť aplikácie s jemnosťou detailu. Ide len o prvý z mnohých nových produktov, ktoré máme v pláne uviesť na trh. Dlhoročné skúsenosti spoločnosti Keystone vo sfére stomatológie a naše bohaté skúsenosti s vývojom materiálov budú aj naďalej prispievať k prechodu na digitálnu stomatológiu.“*

Obrazová galéria je dostupná na stránke [**www.henkel.com/press**](http://www.henkel.com/press)

**O spoločnosti Keystone**

Keystone predstavuje skupinu spoločností pôsobiacich v stomatologickom priemysle, ktorá sa sústreďuje hlavne na spotrebný tovar vo sfére digitálnych technológií, v laboratórnom a operačnom prostredí a v oblasti prevencie. Sme globálnym dodávateľom so širokou sieťou, ktorá v oblasti stomatologického priemyslu spája viac než 800 distribučných partnerov v rámci USA a viac než 70 krajinách po celom svete. Keystone vyvíja špičkové výrobky vo svojom odvetví, napr. inovatívny produktový rad živíc na 3D tlač KeyPrint®, vysokopevný materiál na umelý chrup Diamond D®, produktový rad termoplastických materiálov Pro-Form®, inovatívne a patentom chránené výrobky pre laboratóriá, ako sú napr. keramický sprej Enamelite na glazúry a profylaktická pasta Gelato Prophy Paste, ktorá získala cenu za Najlepší výrobok roka v súťaži organizovanej časopisom Dental Advisor. Spoločnosť Keystone už takmer tridsať rokov vyvíja a vyrába najmodernejšie biokompatibilné patentované fotopolymérové živice pre stomatologický priemysel a nechtovú kozmetiku. Je držiteľom licencie Amerického úradu pre kontrolu potravín a liekov (FDA) a certifikátov ISO 13485 (zdravotnícke pomôcky) a 22716, vrátane certifikátov pre správnu výrobnú prax (GMP) a medzinárodných registrácií produktov. Viac sa dozviete na stránke <https://dental.keystoneindustries.com>, prípadne pridajte Like na stránke spoločnosti Keystone na Facebooku alebo nás sledujte na Instagrame a Twitteri.

**O spoločnosti Henkel**

Spoločnosť Henkel pôsobí celosvetovo s vyrovnaným a diverzifikovaným portfóliom produktov. Vďaka silným značkám, inováciám a technológiám zastáva Henkel vedúce postavenie na trhu tak v spotrebiteľských, ako aj priemyselných odvetviach. V oblasti lepidiel je Henkel divízia Adhesive Technologies celosvetovým lídrom na trhu v rámci všetkých priemyselných segmentov. V oblastiach Laundry & Home Care a Beauty Care je Henkel na vedúcich pozíciách na viacerých trhoch a v kategóriách vo svete. Spoločnosť bola založená v roku 1876 a má za sebou viac než 140 úspešných rokov. V roku 2019 dosiahla obrat vo výške 20 mld. eur a upravený prevádzkový zisk približne vo výške 3,2 mld. eur. Henkel zamestnáva viac než 52 000 ľudí po celom svete, ktorí spolu tvoria zanietený a veľmi rôznorodý tím, ktorý spája silná firemná kultúra a spoločný záujem vytvárať trvalo udržateľné hodnoty a ktorý zdieľa spoločné hodnoty. Ako uznávaný líder v oblasti udržateľnosti je Henkel na popredných priečkach v mnohých medzinárodných indexoch a hodnoteniach. Prioritné akcie spoločnosti Henkel sú kótované na nemeckom akciovom indexe DAX. Viac informácií nájdete na stránkach [www.henkel.com](http://www.henkel.com) a [www.henkel.sk](http://www.henkel.sk)

Na Slovensku pôsobí Henkel vo všetkých troch strategických oblastiach už od roku 1991. Henkel Slovensko predáva viac ako 50 značiek a dnes zamestnáva viac ako 1 900 pracovníkov.

**Kontakt**

Zuzana Kaňuchová

Riaditeľka korporátnej komunikácie CEE

Telefón: +421 917 160 597

E-mail: [zuzana.kanuchova@henkel.com](mailto:zuzana.kanuchova@henkel.com)